b"\n_START_ARTICLE_\nHaydn Quartet\n_START_SECTION_\nFormaci\xc3\xb3 i membres\n_START_PARAGRAPH_\nL'Edison Quartet es va formar el 1896, amb els membres John Bieling (tenor), Jere Mahoney (tenor), Samuel Holland Rous (qui actuava sota el nom de S. H. Dudley, bar\xc3\xadton), i William F. Hooley (baix). Mahoney va ser reempla\xc3\xa7at per John Scantlebury Macdonald, qui va utilitzar el pseud\xc3\xb2nim Harry Macdonough. Van enregistrar com a Edison Quartet (o Edison Quartet Male), abans d'agafar el nom Haydn Quartet per tal d'enregistrar amb altres companyies fora d'Edison._NEWLINE_El 1901 van signar un contracte amb la Victor Talking Machine Company, i el 1902 van viatjar tamb\xc3\xa9 a Anglaterra per enregistrar per la Gramophone Company, que era una filial de la Victor. El grup va tenir un gran \xc3\xa8xit durant la d\xc3\xa8cada posterior i van ser pioners dels enregistraments del seu temps, juntament amb el Peerless Quartet.  El Haydn Quartet sovint cantava un repertori amb un temps m\xc3\xa9s lent i en una est\xc3\xa8tica pr\xc3\xb2pia que els diferenciava dels altres grups._NEWLINE_Els grans \xc3\xa8xits del Haydn Quartet amb la Victor van ser In the Good Old Summer Time (1903), Bedelia (1904), Sweet Adeline (You're the Flower of My Heart (1904), How'd You Like To Spoon With Me (amb Corinne Morgan, 1906), Take Me Out to the Ball Game (amb Billy Murray, 1908), Sunbonnet Sue (1908), Put On Your Gold Gray Bonnet (1909), i By the Light of the Silv'ry Moon (amb Murray, 1910). Altres enregistraments importants s\xc3\xb3n la seva versi\xc3\xb3 de My Bonnie Lies Over The Ocean, el 1901, Way down Yonder in the Cornfield (1903),  Will You Love Me In December As You Do in My? (1906), i My Wild Irish Rose (1907). El conjunt tamb\xc3\xa9 va interpretar temes d'espectacles de vodevil i minstrel show, un del quals, The Camp Meeting Jubilee, es va publicar el 1904 a la Victor n\xc3\xbam. 4003, que inclou un enregistrament molt primerenc on apareix la frase\xc2\xa0rockin' i rollin', que s'utilitza m\xc3\xa9s en connotacions espirituals que no pas seculars._NEWLINE_Els enregistraments atribu\xc3\xafts al Haydn Quartet van comen\xc3\xa7ar a minvar el 1908. Despr\xc3\xa9s d'un temps, Billy Murray cantava freq\xc3\xbcentment amb el grup, i S. H. Dudley era sovint reempla\xc3\xa7at per Reinald Werrenrath. Continuant les exitoses col\xc2\xb7laboracions entre Murray i el quartet, Victor va crear un nou grup, l'American Quartet, el 1910, format per Murray, Bieling i Hooley del Haydn Quartet, i el bar\xc3\xadton Steve Porter. El nom de Hayden va sorgir despr\xc3\xa9s del\xc2\xa0 1910. El quartet es va dissoldre el 1914. Com a membres de l'American Quartet, Macdonough i Hooley, juntament amb Reinald Werranrath i el tenor Lambert Murphy, van formar tamb\xc3\xa9 l'Orpheus Quartet, qui va enregistrar amb \xc3\xa8xit fins al 1919._NEWLINE_En el llibre Pop Memories 1890-1954, l'arxiver musical Joel Whitburn va avaluar una gran varietat de fonts com les llistes de vendes Talking Machine World i la llista de m\xc3\xbasica impresa de Billboard, per calcular els enregistraments m\xc3\xa9s exitosos del per\xc3\xadode. Va concloure que el Haydn Quartet va tenir 62 top ten entre els anys 1898 i 1914, i a la d\xc3\xa8cada 1900-1909 va tenir m\xc3\xa9s \xc3\xa8xits que qualsevol altre grup, tenint darrere a Macdonough i Murray, quins van enregistrar sols a m\xc3\xa9s a m\xc3\xa9s d'amb grups. Tot i que els m\xc3\xa8todes d'avaluaci\xc3\xb3 de Whitburn han estat criticats, aix\xc3\xb2 confirma, per\xc3\xb2, que el grup era un dels m\xc3\xa9s populars de la seva \xc3\xa8poca."